Document ID: /roh_data/filtered/fineweb-2-filterrobots_roh.jsonl.gz/34562

La Svizra sa chatta a la testa en il sistem da scolas autas internaziunalas. Quai almain tenor la nova valitaziun da l'interpresa da cussegliaziun britannica QS. Quella ha valità passa 1'200 universitads en 78 differents pajais. Tenor la valitaziun èn sulettamain ils Stadis Unids e la Gronda Britannia rangads meglier.
Sco QS scriva, sajan las scolas autas svizras en dus roms perfin las meglras dal mund. A l'ETH a Turitg èn quai las scienzas da la terra e da la mar ed a la scola d'hotellaria a Losanna il rom «ospitalitad e diever dal temp liber». Cunzunt la productivitad da las perscrutadras ed dals perscrutaders svizzers haja tenor QS gì ina gronda influenza sin la rangaziun.
RR novitads 06:00